Source: http://docplayer.fi/5912891-Helsingin-hovioikeudelle-karajaoikeuden-ratkaisu-johon-haetaan-muutosta.html
Timestamp: 2018-09-25 06:08:54+00:00
Document Index: 7352115

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ']

HELSINGIN HOVIOIKEUDELLE. Käräjäoikeuden ratkaisu, johon haetaan muutosta - PDF
Download "HELSINGIN HOVIOIKEUDELLE. Käräjäoikeuden ratkaisu, johon haetaan muutosta"
Jutta Hannele Juusonen
1 HELSINGIN HOVIOIKEUDELLE Asia Valitus Käräjäoikeuden ratkaisu, johon haetaan muutosta Helsingin käräjäoikeuden 2. osaston antama tuomio 14/18861 oikeustoimen pätemättömyyttä ym. koskevassa asiassa L 12/1806 Valittaja Aalto-yliopiston ylioppilaskunta PL Espoo (jäljempänä AYY ) Valittajan asiamies ja prosessiosoite Asianajajat Jouko Huhtala ja Heidi Paananen Asianajotoimisto Castrén & Snellman Oy PL 233 (Eteläesplanadi 14) HELSINKI Puhelin (Huhtala), (Paananen) Faksi Sähköposti Vastapuoli Helsingin kauppatieteiden ylioppilaiden säätiö Pohjoinen Rautatiekatu 21 B, 3.krs Helsinki (jäljempänä KY-säätiö ) Vastapuolen asiamies ja prosessiosoite Asianajajat Seppo Kemppinen ja Oili Kela Asianajotoimisto Borenius Oy Yrjönkatu 13 A HELSINKI Puhelin (09) Faksi (09) Sähköposti
2 SISÄLLYSLUETTELO VALITUKSEN MÄÄRÄAIKA VAATIMUKSET ASIASSA EI TARVITA JATKOKÄSITTELYLUPAA ALUKSI MILTÄ OSIN KÄRÄJÄOIKEUS ON RATKAISSUT ASIAN OIKEIN MUUTOSVAATIMUSTEN PERUSTEET MUUTOSVAATIMUSTEN YKSITYISKOHTAISET PERUSTELUT Lainsäätäjän tarkoitus oli, että KY:n, TKY:n ja TOKYO:n omaisuus kokonaisuudessaan siirtyy yhdelle ylioppilaskunnalle AYY:lle Lahjoitusten taustatilanteesta Lainsäätäjän tarkoituksen arvioimisesta Ylioppilaskunnan omaisuudesta Lahjoitukset ovat oikeustoimilain 33 :n tarkoittamalla tavalla kunnianvastaisia ja arvottomia Oikeustila Seikat, jotka tekevät lahjoituksista oikeustoimilain 33 :n tarkoittamalla tavalla kunnianvastaisia ja arvottomia Yhteenveto Lahjoitukset ovat hyvän tavan vastaisia Oikeustila Seikat, jotka tekevät lahjoituksista hyvän tavan vastaisia Yhteenveto Lahjoitukset ovat shikaaninomaisia Oikeustila Seikat, jotka tekevät lahjoituksista shikaaninomaisia Yhteenveto Lahjoitukset rikkovat oikeuden väärinkäytön kieltoa Oikeustila Seikat, joiden takia lahjoitukset rikkovat oikeuden väärinkäytön kieltoa Yhteenveto Vaihtoehtoisesti lahjoitukset tulee jättää huomiotta tai niitä tulee sovitella oikeustoimilain 36 :n alla Oikeustila Seikat, joiden vuoksi lahjoitukset tulee jättää huomiotta tai niitä tulee sovitella oikeustoimilain 36 :n alla Yhteenveto LAHJOITETUN OMAISUUDEN ARVO PER JA PALAUTETTAVAN OMAISUUDEN ARVO PER VAATIMUS LAHJOITETUN OMAISUUDEN TUOTON PALAUTTAMISESTA VIIVÄSTYSKORKOVAATIMUS OIKEUDENKÄYNTIKULUISTA PYYNTÖ SUULLISEN PÄÄKÄSITTELYN TOIMITTAMISESTA HOVIOIKEUDESSA LOPUKSI TODISTELU Kirjalliset todisteet ja henkilötodistelu Muut liitteet (42)
3 Valituksen määräaika 1 Vaatimukset Käräjäoikeus on AYY:n pyynnöstä myöntänyt AYY:lle uuden määräajan valituksen jättämistä varten. Valituksen uusi määräaika on AYY vaatii, että hovioikeus 1. kumoaa käräjäoikeuden tuomion ja tästä johtuen hyväksyy AYY:n seuraavat vaatimukset; 2. julistaa Helsingin kauppakorkeakoulun ylioppilaskunnan (jäljempänä KY ) antamat, viiden allekirjoitettujen lahjakirjojen mukaiset lahjat pätemättömiksi (lahjakirjat ja lahjat tarkemmin yksilöity käräjäoikeuden tuomion sivuilla 2-4); 3. tai vaihtoehtoisesti jättää lahjat oikeustoimilain 36 :n nojalla kokonaisuudessaan huomioon ottamatta tai sovittelee niiden ehtoja lahjoitetun omaisuuden määrän osalta; 4. velvoittaa KY-säätiön palauttamaan lahjoitetun omaisuuden AYY:lle (lukuun ottamatta RMF Top Twenty II -rahasto-osuuksia) tai korvaamaan sen arvon siltä osin kun omaisuutta ei voida palauttaa jäljempänä jaksossa 7 tarkemmin eriteltävin yksikköarvoin; 5. velvoittaa KY-säätiön suorittamaan vahingonkorvauksena tai perusteettoman edun palautuksena kanteessa tarkemmin määritellylle lahjoitetun omaisuuden arvolle 3,5 prosentin vuosituottoa vastaava määrä, jota on alkanut kertyä lähtien ja kertyy omaisuuden palauttamiseen tai sen arvon korvaamiseen saakka; 6. velvoittaa KY-säätiön suorittamaan viivästyskorkoa palautettavan omaisuuden arvolle korkolain 4 :n 1 momentin mukaisine korkoineen laskettuna päivästä, joka seuraa 30 päivän kuluttua haasteen tiedoksiantopäivästä; 7. velvoittaa KY-säätiön suorittamaan viivästyskorkoa ajalta kertyneelle 3,5 prosentin vuosituottomäärälle alkaen ja lähtien kertyvälle 3,5 prosentin vuosituottomäärälle siitä lähtien, kun kuukausi on kulunut käräjäoikeuden ratkaisun antopäivästä; ja 8. velvoittaa KY-säätiön korvaamaan AYY:n oikeudenkäynti- ja asianosaiskulut käräjäoikeudessa täysimääräisesti ( ,01 euroa) korkolain 4 :n 1 momentin mukaisine viivästyskorkoineen siitä lähtien, kun kuukausi on kulunut korvauksen tuomitsemispäivästä; ja 9. velvoittaa KY-säätiön korvaamaan AYY:n oikeudenkäynti- ja asianosaiskulut hovioikeudessa täysimääräisesti korkolain 4 :n 1 momentin mukaisine viivästyskorkoineen siitä lähtien, kun kuukausi on kulunut korvauksen tuomitsemispäivästä. Lisäksi AYY pyytää, että hovioikeudessa toimitetaan suullinen pääkäsittely. 2 Asiassa ei tarvita jatkokäsittelylupaa Asiassa ei tarvita jatkokäsittelylupaa, koska valituskirjelmässä esitetyn vaatimuksen määrä (riidatta ainakin yli 38 miljoonaa euroa) ja käräjäoikeuden ratkaisun lopputuloksen välinen erotus on yli euroa. 1 AYY:n liite (F): Helsingin käräjäoikeuden antama päätös uudesta määräajasta. 3 (42)
4 3 Aluksi Ennen yliopistolainsäädännön uudistusta, joka tuli täysimääräisesti voimaan , Teknillisen korkeakoulun ylioppilaskuntana toimi Teknillisen korkeakoulun ylioppilaskunta TKY, Helsingin kauppakorkeakoulun ylioppilaskuntana Helsingin kauppakorkeakoulun ylioppilaskunta KY ja Taideteollisen korkeakoulun ylioppilaskuntana Taideteollisen korkeakoulun ylioppilaskunta TOKYO. Samalla kun nämä kolme yliopistoa yhdistettiin voimaan tulleella lakiuudistuksella Aalto-yliopistoksi, niiden alla toimineet ylioppilaskunnat yhdistettiin Aalto-yliopiston ylioppilaskunnaksi (AYY). Lainsäädäntöhankkeen aikana silloinen KY pyrki vaikuttamaan lainsäädännön sisältöön ensinnäkin sen välttämiseksi, että ylioppilaskuntia ei yhdistettäisi, ja myöhemmin siten, että KY:n mittava omaisuus ei siirtyisi ainakaan merkittäviltä osin yliopistolain voimaanpanolain (559/2009) 8 :n myötä KY:n seuraajalle AYY:lle. KY epäonnistui tässä vaikutuspyrkimyksessään, sillä yliopistolain voimaanpanolain 8 :n sisältö pysyi muuttumattomana lainvalmistelun ajan. Kun KY:n ja KY-säätiön puolesta toimineille selvisi, että pyrkimys vaikuttaa tulevan lainsäädännön sisältöön ei tule tuomaan toivottua lopputulosta, he toteuttivat kanteen tarkoittaman säätiöinti- ja lahjoitusjärjestelyn, jolla he pyrkivät välttämään tulevan lainsäädännön seuraukset AYY:n vahingoksi ja saivat aikaan yliopistolain tarkoittaman yhden ylioppilaskunnan mallin ja siihen liittyvän varojen yleisseuraannon vastaisen tilan. Asiassa on riidatonta, että kanteen tarkoittamat varat olisivat siirtyneet AYY:lle, jos ne olisivat olleet KY:n hallussa lakiuudistuksen tullessa voimaan AYY katsoo, että ottaen huomioon ylioppilaskunnan oikeushenkilöllisyyden erityisluonne ja se, että ylioppilaskunnan jäsenyys on pakollinen opiskelijoille perustutkintokoulutuksen ajan sekä uuden että vanhan yliopistolain alla, yksi opiskelijasukupolvi ei voi siirtää merkittävää osaa ylioppilaskunnan varallisuudesta pois ylioppilaskunnan toimielinten päätösvallasta ja pois tulevilta opiskelijasukupolvilta. Ylioppilaskunnan toiminnan rahoittamiseen liittyy sosiaalipoliittisia tekijöitä. AYY myös katsoo, että säätiöinti- ja lahjoitusjärjestelyn toteutustapa kertoo, että KY:n ja KY-säätiön puolesta toimineet ymmärsivät hankkeen oikeudellisen moitittavuuden. Todettakoon selvyyden vuoksi, että myös TOKYO on säätiöinyt omaisuuttaan ennen lakiuudistuksen tuloa voimaan. TOKYO on lahjoittanut nykyään toimivalle TOKYO ry:lle noin euroa (V51, sivu 6). AYY pitää TOKYO:n menettelyä lähtökohtaisesti yhtä lailla moitittavana, mutta ottaen huomioon TO- KYO:n lahjoittaman omaisuuden pieni arvo, ja ottaen huomioon että KY:n ja KY-säätiön menettelyn moitittavuuteen liittyy merkittävästi lahjoitetun omaisuuden suuri määrä alempana tarkemmin selostetuin tavoin, AYY ei ole katsonut perustelluksi ryhtyä oikeustoimiin TOKYO ry:tä vastaan. 4 Miltä osin käräjäoikeus on ratkaissut asian oikein Käräjäoikeus on ratkaissut asian oikein KY-säätiön esittämien oikeudenkäyntiväitteiden suhteen (AYY:n asiavaltuus ja hallintotuomioistuinten antamien ratkaisujen merkitys asiassa, käräjäoikeuden tuomion sivut 25 26). Käräjäoikeus on myös katsonut oikein, että AYY on reklamoinut säätiöinti- ja lahjoitusjärjestelystä asianmukaisesti (käräjäoikeuden tuomion sivu 28). Käräjäoikeus on katsonut oikein asiassa esitetyn näytön osalta, että keskustelu uudesta yliopistolaista ja sen voimaantulon vaikutuksista yhdistyvien yliopistojen ylioppilaskuntien toimintaan on alkanut KY:ssä vuonna 2007 (käräjäoikeuden tuomion sivu 30); 4 (42)
5 KY on vuoden 2007 loppupuoliskolla ja vuonna 2008 selvittänyt erilaisia vaihtoehtoja opiskelijatoiminnan jatkamiseksi ja omaisuutensa järjestelemiseksi siinä tapauksessa, että KY lakkaa ylioppilaskuntien yhdistyessä (käräjäoikeuden tuomion sivu 30); KY:n edustajisto on kokouksessaan hyväksynyt suljetuin ovin Lasse Männistön salaisen esityksen säätiöintijärjestelystä (käräjäoikeuden tuomion sivu 30); KY-säätiön on todellisuudessa perustanut KY, vaikka Asianajotoimisto Borenius & Kemppinen on suositellut ulkopuolisen tahon käyttämistä säätiön perustajana, jotta KY:n jäsenet eivät pääsisi suoraan valittamaan perustamispäätöksestä, ja muodollisesti säätiön on perustanut Seniorikilta ry (käräjäoikeuden tuomion sivut 30 31); Lahjoitukset on tehty tilanteessa, jossa on jo voitu ennakoida, että KY tulee uuden yliopistolain voimaantulon sekä siihen liittyvän KY:n, TKY:n ja TOKYO:n yhdistymisen seurauksena lakkaamaan (käräjäoikeuden tuomion sivu 28); lahjoitukset olisivat purkautuneet, mikäli KY ei olisi lakannut olemasta itsenäinen kauppatieteiden opiskelijoiden ylioppilaskunta (käräjäoikeuden tuomion sivu 28); KY:n edustajiston kokouksessa lahjakirjat sekä asiaan liittyviä asiantuntijalausuntoja ja asian valmisteluun liittyviä asiantuntijamuistioita on julistettu salaisiksi (käräjäoikeuden tuomion sivu 31); KY:n sähköisestä arkistosta on vuodenvaihteessa poistettu noin 2000 sähköistä asiakirjaa, joista suuri osa on liittynyt KYsäätiön perustamiseen ja KY:n omaisuuden lahjoittamiseen KYsäätiölle (käräjäoikeuden tuomion sivu 32); asiassa on riidatonta, että samat henkilöt ovat toimineet lahjoituksiin liittyvissä asioissa sekä KY:n että KY-säätiön puolesta (käräjäoikeuden tuomion sivu 32); KY:n osuus KY-säätiön perustamisessa on salattu KY:n jäsenkunnalta KY:n edustajiston kokouksessa ja KY:n jäsenet eivät siten voineet valittaa edustajiston päätöksestä myöntää tukea Seniorikilta ry:lle tai Seniorikilta ry:n päätöksestä perustaa KY-säätiö (käräjäoikeuden tuomion sivu 33); ja KY ei ole tiedottanut KY-säätiön perustamiseen ja KY-säätiölle antamiinsa lahjoihin liittyvästä valmistelustaan avoimesti (käräjäoikeuden tuomio sivu 34). 5 Muutosvaatimusten perusteet Käräjäoikeus on arvioinut asian virheellisesti oikeudellisesti ja näytön osalta muilta kuin ylempänä jaksossa 4 mainituilta osin. Käräjäoikeuden tuomio on kumottava näiltä osin ja valitus on hyväksyttävä seuraavilla perusteilla: Käräjäoikeus on katsonut väärin, että asiassa ei olisi näytetty sellaista lainsäätäjän tarkoitusta, joka tekisi KY:n ja KY-säätiön säätiöinti- ja lahjoitusjärjestelystä oikeudellisesti moitittavan (jäljempänä valituksen kohta 6.1). Lahjoitukset ovat oikeustoimilain 33 :n tarkoittamalla tavalla kunnianvastaisia ja arvottomia. KY:n ja KY-säätiön tarkoitus säätiöinti- ja lahjoitusjärjestelyn suhteen oli moitittava, sillä järjestelyn ainoa tarkoitus oli kiertää tuleva lainsäädäntö ja estää lahjoitetun omaisuuden siirtyminen AYY:lle tulevan lainsäädännön perusteella. Lisäksi KY:n ja KY-säätiön toimet säätiöinti- ja lahjoitusjärjestelyn toteuttamisessa ovat moitittavia seuraavien seikkojen johdosta: 5 (42)
6 pyrkimys estää KY:n oman jäsenistön valitusoikeuden käyttö; järjestelyn perusteeton salaaminen; itsekontrahointi ja edustusvallan yhtyminen järjestelyn toteuttamisessa; KY:n ja KY-säätiön tietoisuus hankkeen moitittavuudesta; KY:n ja KY-säätiön piittaamattomuus TKY:n asemasta ja TKY:n asettamista edellytyksistä ylioppilaskuntien yhtymiselle; KY:n ja KY-säätiön tietoisuus AYY:n toimintaedellytysten heikentymisestä; ja lahjoitetun omaisuuden suuri määrä ja arvo, mukaan lukien suuri suhteellinen määrä ja arvo. Käräjäoikeus on arvioinut yllä mainittujen seikkojen merkityksen asiassa virheellisesti todetessaan, että asiassa ei ole tullut esiin seikkoja, joiden perusteella lahjoituksia olisi pidettävä yksityisoikeudellisesti pätemättöminä. Käräjäoikeus ei ole tuomiossaan tuonut esiin perusteluita, miksi jutun tosiseikasto ei sen käsityksen mukaan johtanut lahjoitusten pitämiseen pätemättömänä oikeustoimilain (228/1929) 33 :n perusteella (jäljempänä valituksen kohta 6.2). Lahjoitukset ovat hyvän tavan vastaisia samoilla perusteilla. Käräjäoikeus on arvioinut yllä mainittujen seikkojen merkityksen asiassa virheellisesti todetessaan, että asiassa ei ole tullut esiin seikkoja, joiden perusteella lahjoituksia olisi pidettävä yksityisoikeudellisesti pätemättöminä. Käräjäoikeus ei ole tuomiossaan tuonut esiin perusteluita, miksi jutun tosiseikasto ei sen käsityksen mukaan johtanut lahjoitusten hyvän tavan vastaisuuteen (jäljempänä valituksen kohta 6.3). Lahjoitukset ovat shikaaninomaisia ottaen huomioon KY:n ja KY-säätiön moitittava tarkoitus järjestelyn toteuttamisessä sekä se seikka, että KY ja KYsäätiön ovat toimineet AYY:n vahingoksi tietoisena AYY:n toimintaedellytysten heikentymisestä ja hankkeen moitittavuudesta siten, että samat henkilöt ovat toimineet sekä lahjansaajan että lahjanantajan puolella. Käräjäoikeus on arvioinut näiden seikkojen merkityksen asiassa virheellisesti todetessaan, että asiassa ei ole tullut esiin seikkoja, joiden perusteella lahjoituksia olisi pidettävä yksityisoikeudellisesti pätemättöminä. Käräjäoikeus ei ole tuomiossaan tuonut esiin perusteluita, miksi jutun tosiseikasto ei sen käsityksen mukaan johtanut lahjoitusten shikaaninomaisuuteen (jäljempänä valituksen kohta 6.4). Lahjoitukset rikkovat myös oikeuden väärinkäytön kieltoa. KY ja KY-säätiö tarkoitus säätiöinti- ja lahjoitusjärjestelyn suhteen oli moitittava, sillä järjestelyn ainoa tarkoitus oli kiertää tuleva lainsäädäntö ja estää lahjoitetun omaisuuden siirtyminen AYY:lle tulevan lainsäädännön perusteella. Lisäksi KY:n ja KYsäätiön toimet säätiöinti- ja lahjoitusjärjestelyn toteuttamisessa ovat moitittavia seuraavien seikkojen johdosta: pyrkimys estää KY:n oman jäsenistön valitusoikeuden käyttö; itsekontrahointi ja edustusvallan yhtyminen järjestelyn toteuttamisessa; KY:n ja KY-säätiön tietoisuus hankkeen moitittavuudesta; KY:n ja KY-säätiön piittaamattomuus TKY:n asemasta ja TKY:n asettamista edellytyksistä ylioppilaskuntien yhtymiselle; KY:n ja KY-säätiön tietoisuus AYY:n toimintaedellytysten heikentymisestä; ja lahjoitetun omaisuuden suuri määrä ja arvo, mukaan lukien suuri suhteellinen määrä ja arvo. 6 (42)
7 Käräjäoikeus on arvioinut yllä mainittujen seikkojen merkityksen asiassa virheellisesti todetessaan, että asiassa ei ole tullut esiin seikkoja, joiden perusteella lahjoituksia olisi pidettävä yksityisoikeudellisesti pätemättöminä. Käräjäoikeus ei ole tuomiossaan tuonut esiin perusteluita, miksi jutun tosiseikasto ei sen käsityksen mukaan johtanut lahjoitusten pätemättömyyteen oikeuden väärinkäytön kiellon perusteella (jäljempänä valituksen kohta 6.5). Vaihtoehtoisesti ylempään nähden lahjoitukset tulee jättää huomiotta tai niitä tulee sovitella oikeustoimilain 36 :n alla kohtuuttomina. KY:n ja KY-säätiön moitittava tarkoitus sekä KY:n ja KY-säätiön moitittava menettely koskien pyrkimystä estää KY:n oman jäsenistön valitusoikeuden käyttö; järjestelyn perusteetonta salaamista; itsekontrahointia ja edustusvallan yhtymistä; KY:n ja KY-säätiön tietoisuutta hankkeen moitittavuudesta; piittaamattomuutta TKY:n asemasta ja TKY:n asettamista edellytyksistä; tietoisuutta AYY:n toimintaedellytysten heikentymisestä; sekä lahjoitetun omaisuuden suurta määrää ja arvoa, myös suurta suhteellista määrää ja arvoa, ovat kaikki seikkoja, jotka johtavat tarpeeseen jättää lahjoitukset huomiotta tai kohtuullistaa niitä. Käräjäoikeus ei ole tuomiossaan tuonut esiin perusteluita, miksi jutun tosiseikasto ei sen käsityksen mukaan johtanut lahjoitusten kohtuuttomuuteen (jäljempänä valituksen kohta 6.6). 6 Muutosvaatimusten yksityiskohtaiset perustelut 6.1 Lainsäätäjän tarkoitus oli, että KY:n, TKY:n ja TOKYO:n omaisuus kokonaisuudessaan siirtyy yhdelle ylioppilaskunnalle AYY:lle Lahjoitusten taustatilanteesta AYY katsoo, että ylioppilaskuntien yhdistämiseen liittynyt lainsäädäntöhanke oli edennyt niin pitkälle KY:n tehdessä lahjoituspäätökset , että KY:n ja KY-säätiön puolesta toimineille oli ilmeistä, että lainsäätäjän tarkoitus oli ylioppilaskuntien omaisuuden yhdistäminen yhden ylioppilaskunnan mallin myötä. Säätiöinti- ja lahjoitushankkeen moitittavuus liittyy pitkälti tähän tietoisuuteen ja siihen, että säätiöinti- ja lahjoitushankkeen ainoa tarkoitus oli kiertää tulevan lainsäädännön seuraamukset. Käräjäoikeuden tuomiossa on todettu säätiöinti- ja lahjoitusjärjestelyn taustatilanteesta seuraavasti (sivu 28): Kanteessa tarkoitetun omaisuuden lahjoittamista koskeva KY:n edustajiston päätös on tehty tilanteessa, jossa on jo voitu ennakoida, että KY tulee uuden yliopistolain voimaantulon sekä siihen liittyvän KY:n, TKY:n ja TOKYO:n yhdistymisen seurauksena lakkaamaan. [---] (Korostus lisätty.) Käräjäoikeus on siis AYY:n tavoin katsonut, että KY:n ja KY-säätiön puolesta toimineilla oli lahjoituspäätöksen hetkellä tieto tulevan lainsäädännön sisällöstä ja järjestelyn toteuttaminen liittyi tähän tietoon. KY sai jo keväällä 2007 tiedon yliopistolain voimaanpanolakiin (559/2009) suunnitellun 8 :n sisällöstä, jonka seurauksena KY, TKY ja TOKYO tulisivat yhdistymään yhdeksi ylioppilaskunnaksi, jolle niiden omaisuus siirtyisi: 7 (42)
8 8 Ylioppilaskunnat [---] Yhdistyvien yliopistojen ylioppilaskunnat yhdistyvät uuden yliopiston ylioppilaskunnaksi (uusi ylioppilaskunta) 1 päivänä tammikuuta Yhdistyvien yliopistojen ylioppilaskunnat vastaavat uuden ylioppilaskunnan järjestäytymisestä. Yhdistyvien yliopistojen ylioppilaskunnat voivat ryhtyä järjestäytymisen edellyttämiin toimenpiteisiin ennen uuden yliopistolain voimaantuloa. [---] Yhdistyvien ylioppilaskuntien varallisuus siirtyy uudelle ylioppilaskunnalle. Uusi ylioppilaskunta vastaa niistä velka-, palvelu-, hankinta- ja muista sitoumuksista, joihin yhdistyvien yliopistojen ylioppilaskunnat ovat sitoutuneet ja jotka koskevat uudelle ylioppilaskunnalle siirtyvää omaisuutta ja toimintaa. Viranomaisten myöntämät toimi-, järjestämis- ja muut luvat sekä yhdistyvien ylioppilaskuntien saatavat siirtyvät uusille ylioppilaskunnille 1 päivänä tammikuuta Yhdistyvien ylioppilaskuntien jäsenet ja henkilöstö siirtyvät yhdistyvistä ylioppilaskunnista uusiin ylioppilaskuntiin 1 päivänä tammikuuta (Korostus lisätty.) Kyseisen 8 :n sisältö ei muuttunut tämän riidan kannalta olennaisilta osin lainkaan lainvalmistelun aikana, minkä yliopistolain uudistuksesta vastannut hallitusneuvos Eerikki Nurmi vahvisti käräjäoikeudessa. Lainsäätäjän tarkoitus, että yhdistyvien ylioppilaskuntien myötä syntyisi yksi uusi ylioppilaskunta, jolle yhdistyvien ylioppilaskuntien omaisuus siirtyisi kokonaisuudessaan, on kirjoitettu auki yliopistolain voimaanpanosta annetusta laista annettuun hallituksen esitykseen, joka on annettu eduskunnalle : 8. Ylioppilaskunnat. Pykälän mukaan yhdistyvissä yliopistoissa myös ylioppilaskunnat yhdistyvät yhdeksi uudeksi ylioppilaskunnaksi. Opiskelijoiden toiminta ja edunvalvonta yliopistoissa ja osana yliopistoyhteisöä on tarkoituksenmukaisinta edelleen toteuttaa yhden ylioppilaskunnan kautta. Ylioppilaskunnat yhdistyvät Joensuun ja Kuopion yliopistoissa niiden yhdistyessä Itä-Suomen yliopistoksi, Turun yliopistossa ja Turun kauppakorkeakoulussa niiden yhdistyessä Turun yliopistoksi sekä Helsingin kauppakorkeakoulussa, Taideteollisen korkeakoulussa ja Teknillisen korkeakoulussa niiden yhdistyessä Aalto-yliopistoksi. Yhdistyvät ylioppilaskunnat sopivat itsehallintonsa mukaisesti järjestäytymisestään uudeksi ylioppilaskunnaksi lain yhdistymistä koskevien säännösten rajoissa. Yhdistyvien ylioppilaskuntien velka-, palvelu-, hankinta ja muut sitoumukset siirtyvät uudelle ylioppilaskunnalle. Edellä mainitun johdosta myös yhdistyvien ylioppilaskuntien varallisuus kokonaisuudessaan siirtyy uudelle ylioppilaskunnalle, jotta sitoumusten lisäksi voidaan turvata ylioppilaskuntien laissa säädettyjen julkisten tehtävien pitkäjänteinen toteuttaminen myös tulevien opiskelijajäsenten osalta. Lakisääteisten tehtävien lisäksi ylioppilaskunnat ovat harjoittaneet myös muuta toimintaa. Viranomaisten myöntämät toimi-, järjestämis- ja muut luvat siir- 8 (42)
9 tyvät yhdistyviltä ylioppilaskunnilta uudelle ylioppilaskunnalle. 2 (Korostus lisätty.) Hallituksen esityksen 7/2009 vp luonnosversio, johon on sisältynyt ylempänä korostettu teksti, on julkaistu ja annettu lausuntokierrokselle Hallituksen esityksen tuleva sisältö oli KY:n tiedossa lahjoitusten tekohetkellä Käräjäoikeus on katsonut tuomiossa seuraavasti (tuomion sivut 29 30): Sen sijaan siihen kysymykseen, onko yhdistyvä ylioppilaskunta voinut lahjoittaa omaisuuttaan ennen ylioppilaskuntien yhdistymistä 1.1,2010, ei löydy nimenomaista vastausta sen enempää yliopistolaista tai yliopistolain voimaanpanosta annetusta laista kuin edellä mainitusta hallituksen esityksestäkään. Siten myöskään sellaista johtopäätöstä, että lainsäätäjän tarkoitus olisi ollut rajoittaa yhdistyvän ylioppilaskunnan oikeutta määrätä omaisuudestaan, ei voida suoraan tehdä. Opetusministeriön valtiosihteerin KY:n, TKY:n ja TO- KYO:n edustajille lähettämästä sähköpostiviestistä käy ilmi, että ministeriö ei ole tuolloin voinut ottaa virallista kantaa KY:n omaisuuden säätiöintiin (K27 ja V24; Nurmi). Käräjäoikeus katsoo, että yliopistolain valmisteluun osallistuneen Nurmen tai muidenkaan opetusministeriön virkamiesten tulkinta ylioppilaskunnan toimivallasta (mm. K3; mm. Nurmi) ei yksin riitä osoittamaan sellaista lainsäätäjän tarkoitusta, jolle olisi annettava merkitystä arvioitaessa kanteessa tarkoitettujen lahjoitusten yksityisoikeudellista pätevyyttä ja kohtuullisuutta. Käräjäoikeuden tulkinta siitä, että nimenomaisen luovutuskiellon puuttuminen laista tai sen esitöistä ilmentäisi tätä tapausta vastaavien mittavien lahjoitusten hyväksyttävyyttä, on väärä. AYY:n vaatimusten oikeudelliset perusteet pyrkivät nimenomaisesti kumoamaan päätelmän, että kaikki mikä ei ole nimenomaisesti lainsäädännössä kiellettyä, olisi sallittua. Lainsäätäjä on valinnut yhden ylioppilaskunnan mallin, mistä seuraa, että lainsäätäjän oli myös valinnut ylioppilaskuntien omaisuuden yhdistämisen huolimatta siitä, että ylioppilaskuntien varallisuustaso ei ollut sama opiskelijamääriin suhteutettuna. Pelkästään seikka, että lainsäätäjä pystyi päättämään ylioppilaskuntien yhdistämisestä ja näin määräämään niiden identiteetistä, osoittaa että ylioppilaskuntien autonomia on yksityisoikeudellista yhteisöä suppeampi. Ylipäänsä on selvää, että lailla perustetulla ja toiminnaltaan kattavasti säännellyllä julkisoikeudellisella oikeushenkilöllä ei ole mahdollisuutta tehdä epätavallisia ja lainsäädännön tarkoitusta loukkaavia järjestelyjä. Ylioppilaskunnan tehtävänä on toteuttaa yleistä etua laissa määritellyllä tavalla. AYY katsoo, että käräjäoikeudessa on näytetty toteen, että KY ja KY-säätiö ovat toteuttaneet säätiöinti- ja lahjoitusjärjestelyn perustaakseen varjoylioppilaskunnan, jota yliopistolaki ei tunne, ja rahoittaakseen sen tulevaa toimintaa, mikä olennaisesti rikkoo lakiuudistuksen tarkoitusta yhden ylioppilaskunnan perustamisesta. On huomattava, että kyseessä olevan varallisuuden tuli lainsäädännön perusteella siirtyä kokonaisuudessaan pelkästään AYY:lle, eikä millekään kolmannelle taholle. 2 AYY:n liite (G): Hallituksen esitys eduskunnalle yliopistolaiksi ja siihen liittyviksi laeiksi 7/2009 vp, s AYY:n liite (H): Hallituksen esitys Eduskunnalle uudeksi yliopistolainsäädännöksi, luonnos , s (42)
10 6.1.2 Lainsäätäjän tarkoituksen arvioimisesta Käräjäoikeus on katsonut virheellisesti, että asiassa ei ole näytetty sellaista lainsäätäjän tarkoitusta, joka vaikuttaisi lahjoitusten yksityisoikeudellisen pätevyyden ja kohtuullisuuden arvosteluun. Asiassa on merkittävää, että KY itse oli käsittänyt lainsäätäjän tarkoituksen tulevan lainsäädännön osalta siten, että sen oli tarpeen ryhtyä säätiöinti- ja lahjoitusjärjestelyyn ja ryhtyä siihen käyttäen alempana selostettavia, moitittavia toteuttamistapoja. KY on myös ymmärtänyt, että lainsäätäjän tarkoitus ei muuttunut KY:n käsittämästä lainsäädäntöhankkeen aikana (Luonnos KY:n tulevaisuushanketta koskevasta esityksestä tai , OPM:n kanta ei ole muuttunut [---] ). 4 Asiassa keskeinen lainsäännös on yliopistolain voimaanpanolain (559/2009) 8, jonka asian kannalta relevantti sisältö on seuraava: Ylioppilaskunnat [---] Yhdistyvien yliopistojen ylioppilaskunnat yhdistyvät uuden yliopiston ylioppilaskunnaksi (uusi ylioppilaskunta) 1 päivänä tammikuuta Yhdistyvien yliopistojen ylioppilaskunnat vastaavat uuden ylioppilaskunnan järjestäytymisestä. Yhdistyvien yliopistojen ylioppilaskunnat voivat ryhtyä järjestäytymisen edellyttämiin toimenpiteisiin ennen uuden yliopistolain voimaantuloa. [---] Yhdistyvien ylioppilaskuntien varallisuus siirtyy uudelle ylioppilaskunnalle. Uusi ylioppilaskunta vastaa niistä velka-, palvelu-, hankinta- ja muista sitoumuksista, joihin yhdistyvien yliopistojen ylioppilaskunnat ovat sitoutuneet ja jotka koskevat uudelle ylioppilaskunnalle siirtyvää omaisuutta ja toimintaa. Viranomaisten myöntämät toimi-, järjestämis- ja muut luvat sekä yhdistyvien ylioppilaskuntien saatavat siirtyvät uusille ylioppilaskunnille 1 päivänä tammikuuta Yhdistyvien ylioppilaskuntien jäsenet ja henkilöstö siirtyvät yhdistyvistä ylioppilaskunnista uusiin ylioppilaskuntiin 1 päivänä tammikuuta (Korostus lisätty.) Säädöstekstistä ilmenevä lainsäätäjän tarkoitus oli, että yhdistyvien ylioppilaskuntien omaisuus kokonaisuudessaan siirtyisi uudelle ylioppilaskunnalle AYY:lle. Tämä tarkoitus on kirjoitettu selvästi auki myös yliopistolain voimaanpanosta annetusta laista annettuun hallituksen esitykseen: 8. Ylioppilaskunnat. Pykälän mukaan yhdistyvissä yliopistoissa myös ylioppilaskunnat yhdistyvät yhdeksi uudeksi ylioppilaskunnaksi. Opiskelijoiden toiminta ja edunvalvonta yliopistoissa ja osana yliopistoyhteisöä on tarkoituksenmukaisinta edelleen toteuttaa yhden ylioppilaskunnan kautta. Ylioppilaskunnat yhdistyvät Joensuun ja Kuopion yliopistoissa niiden yhdistyessä Itä-Suomen yliopistoksi, Turun yliopistossa ja Turun kauppakorkeakoulussa niiden yhdistyessä Turun yliopistoksi sekä Helsingin kauppakorkeakoulussa, Taideteollisen korkeakoulussa ja Teknillisen korkeakoulussa 4 AYY:n kirjallinen todiste K7: Luonnos KY:n tulevaisuushanketta koskevasta esityksestä tai , s (42)
11 niiden yhdistyessä Aalto-yliopistoksi. Yhdistyvät ylioppilaskunnat sopivat itsehallintonsa mukaisesti järjestäytymisestään uudeksi ylioppilaskunnaksi lain yhdistymistä koskevien säännösten rajoissa. Yhdistyvien ylioppilaskuntien velka-, palvelu-, hankinta ja muut sitoumukset siirtyvät uudelle ylioppilaskunnalle. Edellä mainitun johdosta myös yhdistyvien ylioppilaskuntien varallisuus kokonaisuudessaan siirtyy uudelle ylioppilaskunnalle, jotta sitoumusten lisäksi voidaan turvata ylioppilaskuntien laissa säädettyjen julkisten tehtävien pitkäjänteinen toteuttaminen myös tulevien opiskelijajäsenten osalta. Lakisääteisten tehtävien lisäksi ylioppilaskunnat ovat harjoittaneet myös muuta toimintaa. Viranomaisten myöntämät toimi-, järjestämis- ja muut luvat siirtyvät yhdistyviltä ylioppilaskunnilta uudelle ylioppilaskunnalle. 5 (Korostus lisätty.) Kuten aikaisemmin on jo todettu, hallitusneuvos Eerikki Nurmi kertoi käräjäoikeudessa, että kyseisen 8 :n sisältö ei muuttunut tämän riidan kannalta olennaisilta osin lainkaan lainvalmistelun aikana. Hallitusneuvos Nurmi kertoi käräjäoikeudessa, että omaisuuden kokonaissiirtymisen tarkoituksena oli turvata uuden ylioppilaskunnan toiminta ja sen tulevan jäsenmaksutason kohtuullisuus. Samoin Nurmi kertoi käräjäoikeudessa, että sekä vanhan että uuden lain alla yliopistossa opiskelevien opiskelijoiden on kuuluttava ylioppilaskuntaan (niin sanottu pakkojäsenyys). Yliopistolain (558/2009) 46 :n 4 momentti, jonka osalta laki ei myöskään muuttunut lakiuudistuksen myötä, puolestaan kertoo, että ylioppilaskunnan toiminta rahoitetaan jäsenmaksuilla ja ylioppilaskunnan omaisuudella: Ylioppilaskunnan tarkoituksen ja tehtävien toteuttamiseen soveltuvasta toiminnasta aiheutuvat menot suoritetaan ylioppilaskunnan omaisuudesta ja toiminnasta saaduilla tuloilla sekä jäsenmaksuilla, joita ylioppilaskunnalla on oikeus määrätä ylioppilaskunnan jäsenten suoritettaviksi. [---] KY:n ja KY-säätiön toteuttaman järjestelyn lainvastaisuus, lainkiertotarkoitus tai lain tarkoituksen toteutumatta jääminen ilmenee siinä, että KY:n järjestelyn tuloksena pääosa entisen KY:n omaisuudesta on päätynyt KY:tä lähellä olevalle taholle, joka toteuttaa yliopistolaille vierasta tarkoitusta, vaikka varojen olisi pitänyt siirtyä yliopistolain voimaanpanolain 8 :n ja yliopistolain 46 :n 4 momentin mukaan AYY:lle. Tässä tapauksessa hallituksen esityksen 7/2009 vp sanamuodolle omaisuus kokonaisuudessaan on annettava merkitystä, koska: Mitä lähempänä lainvalmisteluaineisto on eduskunnan päätöksentekoa, sitä suurempi merkitys sillä on lainsäätäjän tarkoituksen tulkinnassa. Hallituksen esityksellä on merkittävä painoarvo erityisesti, kun esitystä ei ole muutettu eduskunnassa. 6 Tässä tapauksessa hallituksen esityksen teksti vastaa lain yliopistolain voimaanpanosta tekstiä, jonka eduskunta on vahvistanut Hallituksen esityksen 7/2009 vp antamisen jälkeen annetut valiokuntamietinnöt ja -lausunnot eivät käsittele ehdotetun lain 8 :ä, joka määrää ylioppilaskuntien omaisuuden siirtymisestä. Tästä johtuen hallituksen esityksen perusteluille on annettava korostunut merkitys tulkittaessa lainsäätäjän tahtoa, sillä valiokunta ei yleensä tois- 5 AYY:n liite (G): Hallituksen esitys eduskunnalle yliopistolaiksi ja siihen liittyviksi laeiksi 7/2009 vp, s AYY:n liite (I): Aarnio, Aulis: Laintulkinnan teoria (WSOY 1989), s. 227; AYY:n liite (J): Tolonen, Hannu: Oikeuslähdeoppi (WSOY 2003), s. 116; 11 (42)
12 6.1.3 Ylioppilaskunnan omaisuudesta ta hallituksen esityksen perusteluja ja erityisesti ei silloin, kun valiokunnan näkemys on niiden kanssa yhtäläinen. 7 Kyseinen lainsäädäntö on edelleen suhteellisen uutta, eikä siitä ole syntynyt tähän riitaan liittyvää soveltamiskäytäntöä tuomioistuimissa, joten lainvalmisteluaineistolle on annettava asiassa korostunut merkitys. 8 Lainsäätäjän tarkoituksen vastaisena on pidettävä toimintaa, jossa tulkitaan sanamuoto omaisuus kokonaisuudessaan ylioppilaskunnan koko omaisuutena ylioppilaskuntien yhdistymishetkellä sen jälkeen, kun ylioppilaskunta on siirtänyt 55 prosenttia omaisuudestaan pois siirtyvän omaisuuden piiristä. Todettakoon vielä lopuksi, että hallitusneuvos Eerikki Nurmen kannanottoja, joita hän on esittänyt KY:n ja KY-säätiön puolesta toimineille lainsäädäntöhankkeen aikana, ei voi pitää ainoastaan yksittäisen virkamiehen kantana. Lainvalmistelutyötä ei tehdä yksittäisen virkamiehen aloitteesta, eikä yksittäinen virkamies päätä tulevan lainsäädännön sisällöstä: Perusvalmistelu tehdään joko virkatyönä tai valmisteluelimessä. Ministeriö antaa toimeksiannon erilliselle valmisteluelimelle, kun valmistelu tehdään laajemmassa kokoonpanossa kuin virkatyönä. Perusvalmistelu on yleensä eniten työpanosta vaativa vaihe lainvalmistelussa. Se alkaa lainvalmisteluhankkeen toimeksiannosta ja päättyy hallituksen esityksen luonnoksen (HE-luonnos) valmistumiseen. Perusvalmistelussa laajennetaan ja tarkennetaan esivalmistelussa koottua tietoa valmisteltavasta asiasta sekä selvitetään tarkemmin perustuslakiin ja muuhun lainsäädäntöön liittyvät sekä muut oikeudelliset kysymykset. Tarvittaessa perusvalmistelua varten tilataan tutkimuksia tai selvityksiä. Valmistelun aikana ratkaistaviin kysymyksiin määritellään vaihtoehtoiset ratkaisut ja arvioidaan niiden vaikutukset. Valmisteltavasta asiasta kuullaan sidosryhmiä, jotka eivät ole edustettuina valmisteluelimessä. Valmistelussa tarvittavia tietoja ja vaikutusten arviointia tarkennetaan työn edetessä. Perusvalmistelun aikana valmisteluelimen sihteeri kirjoittaa lakitekstin ja sen perustelut hallituksen esityksen luonnokseen. Valmisteluelin päättää puheenjohtajan johdolla luonnoksen sisällöstä. 9 (Korostus lisätty.) Nurmi on lisäksi kertonut käräjäoikeudessa, että hänen esittämänsä kannanotot omaisuuskysymyksen suhteen vastasivat opetusministeriön linjaa. Käräjäoikeuden ratkaisun takana vaikuttaa olevan käsitys, että ylioppilaskunta olisi vapaa lahjoittamaan muuta kuin jäsenmaksuin kerrytettyä omaisuuttaan. Käräjäoikeus on todennut oikein, että vanhassa yliopistolaissa (645/1997), ylioppilaskunta-asetuksessa (116/1998) tai KY;n säännöissä ei ole nimenomaisesti säädetty tai määrätty rajoja ylioppilaskunnan omaisuuden lahjoittamiselle. Tämä ei kuitenkaan tarkoita, että ylioppilaskunta olisi vapaa disponoimaan merkittävästä määrästä omaisuuttaan, sillä: 7 AYY:n liite (K): Jyränki, Antero Husa, Jaakko: Valtiosääntöoikeus (Lakimiesliiton kustannus 2012), s AYY:n liite (L): Laakso, Seppo: Oikeudellisesta sääntelystä ja päätöksenteosta (Valtion painatuskeskus 1990), s AYY:n liite (M): Ote, haettu , s (42)
13 1. ylioppilaskunta on lailla perustettu julkisoikeudellinen oikeushenkilö, joka toteuttaa laissa määriteltyä yleistä etua palvelevaa tarkoitusta; 2. sekä vanhan että uuden yliopistolain lähtökohta oli, että yliopistolla on yksi ylioppilaskunta, johon kaikkien opiskelijoiden on kuuluttava; 3. ylioppilaskunnan on toiminnassaan pyrittävä siihen, että jäsenmaksutaso pysyy maltillisena; 4. KY:llä, TKY:llä ja AYY:llä on muutoinkin korostettu tarve omaisuuden varovaiseen hallinnointiin, sillä jäsenmaksujen osuus niiden toiminnan rahoituksessa on pieni ja ylioppilaskunnan muu omaisuus, jonka kertyminen on satunnaista, on tältä osin korostuneessa asemassa näiden ylioppilaskuntien osalta; ja 5. ylioppilaskunnalla ei ole ns. julkista ja yksityistä omaisuutta yliopistolain alla, vaan sen omaisuuserät muodostavat yhden kokonaisuuden, joka palvelee ylioppilaskunnan toimintaa kokonaisuudessaan. Säätiöinti- ja lahjoitusjärjestely loi käytännössä kauppatieteen opiskelijoille varjoylioppilaskunnan (ns. kahden luukun järjestelmä ) samalla kun se heikensi AYY:n toimintaedellytyksiä. Näin on erityisesti, koska lahjoitettu omaisuusmäärä oli huomattavan suuri, 55 prosenttia KY:n nettovaroista, ja toisaalta järjestely ei vapauttanut AYY:tä järjestämästä mitään toimintaa. AYY:n tuli edelleen tarjota opiskelijoille mukaan lukien kauppatieteen opiskelijoille samat palvelut mutta huomattavasti vähäisemmillä varoilla. Lähtökohtaisestikin seikka, mitä ylioppilaskuntien omaisuudelle tuli tapahtua ylioppilaskuntien yhdistyessä , tulee pitää erillään kysymyksestä, minkälaista vapaaehtoista toimintaa kukin toimija voi järjestää. KY:n oikeus lahjoittaa omaisuutta erityisesti merkittävissä määrin ei seuraa siitä, että yksityisoikeudellinen yhteisö pystyy ja pystyi tietyissä rajoissa säätiöimään ja lahjoittamaan omaisuuttaan. Tässä tapauksessa yliopistolain voimaanpanolaki ja yliopistolaki määräsivät yksiselitteisesti yhden ylioppilaskunnan mallista ja siihen liittyvästä varojen siirtymisestä. Todettakoon vielä, että ylioppilaskuntien rinnalla toimineet ainejärjestöt ovat toki saaneet harjoittaa haluamaansa toimintaa, mutta eivät ole voineet tavoitella sitä, että saisivat lakkaavan ylioppilaskunnan varat mukaansa tähän käyttöön. 6.2 Lahjoitukset ovat oikeustoimilain 33 :n tarkoittamalla tavalla kunnianvastaisia ja arvottomia Oikeustila Hallituksen esityksen 66/1927 vp perusteluissa on todettu, että oikeustointen pätemättömyyttä koskevien säännösten tarkoituksena on muun muassa estää rajattomasta sopimusvapaudesta aiheutuvia väärinkäytöksiä. Oikeustoimilain 33 :n mukaan oikeustointa, jota muuten olisi pidettävä pätevänä, älköön saatettako voimaan, jos se on tehty sellaisissa olosuhteissa, että niistä tietoisen olisi kunnian vastaista ja arvotonta vedota oikeustoimeen, ja sen, johon oikeustoimi on kohdistettu, täytyy olettaa niistä tietäneen. Säännöksen soveltamiselle on siis kaksi edellytystä: 1. oikeustoimi on tehty sellaisissa olosuhteissa, että niistä tietoisen olisi kunnianvastaista ja arvotonta vedota oikeustoimeen, ja 13 (42)
14 2. sen, johon oikeustoimi on kohdistettu, täytyy olettaa tietäneen näistä olosuhteista. 10 Oikeustoimilain 33 on yleislausekkeen kaltainen säännös. Toisin kuin muissa oikeustoimilain pätemättömyysperusteissa, siinä ei pyritä täsmällisesti ilmaisemaan tosiseikastoja, joihin pätemättömyys liittyy, vaan ratkaisevaa on oikeustoimen arviointi kokonaisuutena. Oikeustoimen pätemättömyys lainkohdan nojalla voi muun muassa johtua siitä, että sopimuksella loukataan kolmannen henkilön oikeusasemaa. 11 Kunnianvastaisuus ja arvottomuus on yleislausekkeenomaisuuden lisäksi arvosidonnainen määre. Hemmo katsoo, että oikeustoimilain 33 :n edellytysten täyttymistä voidaan lähestyä kolmella tapaa: Normatiivisessa täsmentämistavassa käsillä olevaa seikastoa verrataan muiden pätemättömyysperusteiden tosiseikastoihin. Jos arvioitava menettely on sellaista, että jokin muu pätemättömyysperuste on lähellä täyttyä, tätä seikkaa voidaan pitää argumenttina oikeustoimilain 33 :n soveltamisen puolesta. Empiirinen täsmennystapa lähtee puolestaan vallitsevasta sopimuskäytännöstä. Siitä selvästi poikkeava kyseenalainen menettely voi antaa aiheen päätellä, että oikeustoimilain 33 :n soveltamisedellytykset ovat täyttyneet. Moraalinen täsmennystapa lähtee puolestaan siitä, millaisia eettisiä vaatimuksia vaihdantaan liitetään eri ammattialoilla ja yleensä kansalaisten keskuudessa. Selvä poikkeama huonompaan suuntaan yleisestä tai ammattialakohtaisesta standardista voi oikeuttaa päättelemään, että oikeustoimilain 33 soveltuu. 12 Saarnilehto katsoo, että oikeustoimen tekoajan olosuhteet tulee arvioida objektiivisen mittapuun mukaan. Tässä arvioinnissa on mahdollista ottaa huomioon muun muassa säädetyt pätemättömyysperusteet, vallitseva sopimuskäytäntö ja yleiset moraalikäsitykset. 13 Saarnilehto on todennut, että kenelläkään ei ole oikeutta toimia muodollisen oikeuden nojalla kunnianvastaisesti saavuttaakseen kohtuuttomia etuja. 14 Lainkohdan edellytysten täyttymistä arvioitaessa lähestymistavasta huolimatta on siis tarpeen verrata käsillä olevan tapauksen seikastoa niihin seikastoihin, joissa kunnianvastaisuuden ja arvottomuuden on oikeuskäytännössä katsottu toteutuneen. Tässä tapauksessa vertailu on vaikeaa, koska tapauksen olosuhteet ovat poikkeukselliset. Muun muassa aviopuolisolla on kuitenkin katsottu olevan oikeus odottaa, että ositus toimitetaan sellaisen taloudellisen tilanteen pohjalta, joka on muotoutunut kummankin puolison hoidettua omaisuuttaan avioliittolain 37 :n mukaisesti, toisin sanoen niin, ettei se aiheettomasti vähene toisen vahingoksi, vaikka lainsäädännössä ei ole sinänsä rajoitettu puolison oikeutta disponoida omaisuudestaan (KKO 1962 II 80, KKO 1975 II 89). Oikeuskäytännössä on muun muassa todettu seuraavaa (KKO 2011:68, kohdat 10 12): Oikeustoimilain mukaisiin pätemättömyysperusteisiin voi lähtökohtaisesti vedota ainoastaan oikeustoimen osapuolen asemassa oleva. Oikeuskäytännössä on kuitenkin jo vanhas- 10 AYY:n liite (N): Saarnilehto, Ari: Sopimusoikeuden perusteet (Talentum 2009), s AYY:n liite (O): Hemmo, Mika: Sopimusoikeus I (Talentum 2007), s AYY:n liite (O): Hemmo, Mika: Sopimusoikeus I (Talentum 2007), s AYY:n liite (N): Saarnilehto, Ari: Sopimusoikeuden perusteet (Talentum 2009), s AYY:n liite (N): Saarnilehto, Ari: Sopimusoikeuden perusteet (Talentum 2009), s (42)
15 taan myös ratkaisuja, joissa oikeustoimilain 33 :ään viitaten on julistettu pätemättömäksi sellainen sopijapuolten tekemä sopimus, jonka tarkoituksena on loukata sopimuksen ulkopuolisen kolmannen laillista oikeutta (KKO 1961 II 100, 1962 II 80 ja 1975 II 89). Oikeustoimilain 33 ilmentää siten yleisempää periaatetta, jonka mukaan arvioitaessa sitä, voiko oikeustoimi saada sisältönsä mukaiset vaikutukset, on toisinaan annettava merkitystä myös oikeustoimen vaikuttimien tai seurausten hyväksyttävyydelle. Tällöin voi olla kysymys paitsi oikeustoimen toisen osapuolen myös kolmannen oikeussuojasta, jotta oikeustoimi, jonka tarkoituksena on estää kolmannen oikeuksien toteutumista tai vahingoittaa niitä, ei saisi tällaisia kolmanteen ulottuvia vaikutuksia. (Korostus lisätty.) Itsekontrahointi myös lisää toiminnan moitittavuutta. Havansi on selostanut oikeustapausta KKO 1961 II 100, johon on viitattu ylemmässä tapauksessa KKO 2011:68, seuraavasti: Todettakoon ratkaisusta 1961 II 100 vielä, että vaikka suojatuksi tullut taho materiaalisesti olikin lähinnä tertius, niin laskennallisesti tapauksessa faktisesti oli mukana sikäli vain kaksi tahoa, että urakkasopimuksessahan oli erittäin voimakas itsekontrahointielementti (G-taho eli rakennusliike = asunto-osakeyhtiön silloinen koko osakaskunta ja johto). Suojattu tertiustaho ei siten ehkä ole ollut terminologisesti puhdas kolmas taho, mutta kylläkin ja se on tässä olennaista ulkopuolinen siihen yksityisautonomiseen tahdonilmaisukäyttäytymiseen nähden, jolla muu taho on muodollista disponointikompetenssia kunnianvastaisella ja arvottomalla tavalla hyväksi käyttäen disponoinut tuolle ulkopuoliselle taholle jo luovuttamaansa olennaista aineellista oikeusintressiä loukkaavin vaikutuksin. 15 Havansi vielä jatkaa alaviitteessä: Pikemminhän tämä tertius oli toisen sopimuspuolen eli asunto-osakeyhtiön uusi inkarnaatio, yhtiön siirryttyä pois G-tahon määräyspiiristä itsenäisen intressenttitahon hallinnoimaksi. 16 Havansin kanta tukee käsitystä, että itsekontrahointi on merkityksellinen tekijä arvioitaessa, onko oikeustoimi oikeustoimilain 33 :n tarkoittamalla tavalla kunnianvastainen ja arvoton, kun se loukkaa kolmannen oikeutta Seikat, jotka tekevät lahjoituksista oikeustoimilain 33 :n tarkoittamalla tavalla kunnianvastaisia ja arvottomia Lahjoitukset ovat kunnianvastaisia ja arvottomia oikeustoimilain 33 :n perusteella johtuen sekä KY:n ja KY-säätiön moitittavasta tarkoituksesta että moitittavasta menettelystä asiassa. AYY:n perustavanlaatuinen väite on, että KY:n ja KY-säätiön toteuttama säätiöinti- ja lahjoitusjärjestely on toteutettu tosiasiallisesti ainoastaan tulevan lainsäädännön seuraamuksien välttämiseksi ja sen estämiseksi, että KY:n omaisuus 15 AYY:n liite (P): Havansi, Erkki: Panttioikeus osakkeeseen II (Suomalaisen lakimiesyhdistyksen julkaisuja, A-sarja, 1981), s AYY:n liite (P): Havansi, Erkki: Panttioikeus osakkeeseen II (Suomalaisen lakimiesyhdistyksen julkaisuja, A-sarja, 1981), s (42)
16 siirtyisi AYY:lle. Arvioitaessa KY:n ja KY-säätiön tarkoitusta säätiöinti- ja lahjoitusjärjestelyn suhteen olennaista ovat siis olosuhteet, joissa tämän tapauksen on toteutettu. Käräjäoikeus ei ole ottanut riittävässä määrin huomioon näitä olosuhteita. Seikat, jotka ilmentävät KY:n ja KY-säätiön moitittavaa menettelyä asiassa muodostavat osan lahjoitusten siviilioikeudellista pätemättömyyttä ja kohtuuttomuutta. Lisäksi moitittavaa menettelyä ilmentää KY:n ja KY-säätiön puolesta toimineiden oma käsitys siitä, että säätiöinti- ja lahjoitusjärjestely ei ollut oikeudellisesti kestävä. Käräjäoikeus on hyväksynyt monet AYY:n tosiseikkaväitteet liittyen KY:n ja KY-säätiön moitittavaan menettelyyn, mutta ei ole antanut niille oikeaa oikeudellista merkitystä. Alempana käydään tarkemmin läpi sekä säätiöinti- ja lahjoitusjärjestelyn moitittava tarkoitus sekä sen toteuttamisessa käytetty moitittava menettely. KY:n ja KY-säätiön moitittava tarkoitus Tämän tapauksen olosuhteissa tehdyllä säätiöinti- ja lahjoitusjärjestelyllä on katsottava olevan hylättävä tarkoitus. Käräjäoikeus on todennut tuomiossaan, että lahjakirjat on tehty ehdollisina KY:n lakkaamiselle, mikä vastaa AYY:n käsitystä (sivu 28): Lahjakirjoissa olevan ehdon mukaan kanteessa tarkoitetut lahjoitukset olisivat purkautuneet siinä tapauksessa, että KY ei olisi lakannut olemasta itsenäinen kauppatieteiden opiskelijoiden ylioppilaskunta (K1 ja V3). [---] Yllä siteerattu lahjakirjojen ehto osoittaa, että KY ja KY-säätiö eivät olisi ryhtyneet säätiöinti- ja lahjoitusjärjestelyyn ilman lakiuudistusta, joka tähtäsi kolmen ylioppilaskunnan ja niiden varojen yhdistämiseen. KY:llä ei ollut aitoa tahtoa säätiöidä omaisuuttaan tällöinhän purkavaa ehtoa ei tarvittaisi vaan KY:n ja KY-säätiön tarkoituksena oli estää kyseessä olevien omaisuuserien siirtyminen AYY:lle, mikä on lainsäätäjän tarkoituksen vastaista (tarkemmin kuvattu kohdassa 6.1). Käräjäoikeus näyttää tulkinneen, että KY:n perussäännöt ja KY-säätiön säännöt eivät ole keskenään ristiriitaisia (tuomion sivu 29). Tämä johtopäätös on sinänsä oikea, mutta ei ota riittävästi huomioon, että KY oli julkinen toimija kun taas KY-säätiö on yksityinen säätiö. Käräjäoikeus on todennut säätiöinti- ja lahjoitusjärjestelyn tarkoituksesta seuraavasti (sivu 28): Sekä kirjallisten todisteiden että henkilötodistelun perusteella on ilmeistä, että kanteessa tarkoitettujen lahjoitusten tarkoituksena on ollut siirtää KY:n omaisuutta sellaiselle yksityisoikeudelliselle oikeushenkilölle, jonka tehtävänä on turvata kauppatieteellisen opiskelijatoiminnan jatkuvuus monialayliopistossa sen jälkeen, kun KY on lakannut (mm. K49 sekä VI 7b ja 49; mm. Kääriä, Jenni Männistö, Paukkeri ja Stenbäck). [---] (Korostus lisätty.) AYY katsoo, että ylempi kuvaus järjestelyn tarkoituksesta ei ole sinänsä väärä, mutta se on liian kapea-alainen. Se ei ota riittävästi huomioon sitä, että järjestely toteutettiin ainoastaan (moitittavalla) tarkoituksella kiertää tulevan lainsäädännön seuraamukset ja vahingoittaa AYY:tä, jotka yhtä lailla olivat KY:n ja KY-säätiön tarkoituksia asiassa. Lahjoitetun omaisuuden määrä oli myös niin merkittävä, että sen ei voi katsoa kohdentuneen ainoastaan tarkoitukseen tur- 16 (42)
17 vata kauppatieteellisen opiskelijatoiminnan jatkuvuus. On lähtökohtaisestikin ongelmallista, jos ylioppilaskunta säätiöisi merkittävän osan omaisuudestaan, ja erityisesti näin on silloin, kun säätiöinti tapahtuu ainoastaan tulevan lainsäädännön seuraamusten välttämiseksi. Lisäksi ei voida katsoa, että KY-säätiö toteuttaa nykyään KY:n tarkoitusta, sillä AYY on yliopistolain alla velvollinen järjestämään KY-säätiön toimintaa vastaavaa toimintaa kauppatieteiden opiskelijoille. Lainsäätäjä on siirtänyt KY:n tehtävät AYY:lle. KY-säätiö on tosiasiallisesti käyttänyt varoja järjestääkseen opiskelijatoimintaa, joka on rinnastettavissa AYY:ssä järjestettävään opiskelijatoimintaan, jonka AYY on velvollinen järjestämään. Käräjäoikeudessa kävi ilmi, että lahjoitettuja varoja on mm. käytetty yhdistystukiin, stipendeihin ja apurahoihin sekä AYY:n järjestämän toiminnan kanssa päällekkäisen toiminnan järjestämiseen yksinomaan kauppatieteiden opiskelijoille (muun muassa tuutorointi). Kyseisen varainkäytön ei voida katsoa liittyvän vain niin kutsutun kylterikulttuurin ylläpitämiseen vaan enemmänkin yllämainittuun varjoylioppilaskunnan ja kahden luukun järjestelmän ylläpitämiseen. Käräjäoikeus on myöhemmin tuomiossa todennut, että Aalto-yliopistossa voi yliopistolain 46 :n ja yliopistolain voimaanpanosta annetun lain 8 :n perusteella olla vain yksi ylioppilaskunta, mistä AYY on samaa mieltä (tuomion sivu 29). Käräjäoikeus on kuitenkin tullut lopputulokseen, että tämä ei tehnyt KY:n pyrkimyksestä turvata kauppatieteellisen alan opiskelijatoiminnan jatkuvuus monialayliopistossa epätavanomaista tai hylättävää. Tiivistetysti käräjäoikeuden käsitys KY:n ja KY-säätiön tarkoituksen moitittavuudesta on virheellinen, sillä: se ei anna riittävää merkitystä tulevan lainsäädännön tarkoitukselle eli yhden ylioppilaskunnan luomiselle ja sen toimintaedellytysten turvaamiselle (tarkemmin kuvattu ylempänä kohdassa 6.1); se ei anna riittävää merkitystä ylioppilaskunnan pakkojäsenyydelle ja tulevien opiskelijapolvien oikeuksien turvaamiselle; se ei anna riittävää merkitystä KY:n ja KY-säätiön tietoisuudelle tulevan lainsäädännön tavoitteista ja tarkoitukselle kiertää nämä tavoitteet; se ei anna riittävää merkitystä seikalle, että KY:ltä puuttui aito lahjoitustahto ja seikalle, että järjestely tehtiin ainoastaan tarkoituksella kiertää tuleva lainsäädäntö (lahjojen ehdollisuus); se ei anna riittävää merkitystä KY:n ja KY-säätiön tarkoitukselle (tai niiden toiminnan tietoiselle, suoralle seuraamukselle) heikentää AYY:n asemaa; se antaa väärän merkityksen lahjoitetun omaisuuden luonteelle jäsenmaksujen ulkopuolisena yksityisenä omaisuutena, jota yliopistolaki ei tunne; ja lisäksi lahjoitetut omaisuuserät ovat niin mittavia, että ne eivät perustele tarkoitusta turvata kauppatieteellisen opiskelijakulttuurin jatkuminen vaan enemmänkin tarkoitusta perustaa varjoylioppilaskunta ja niin kutsuttu kahden luukun järjestelmä kauppatieteiden opiskelijoille. Kauppatieteellisen opiskelijatoiminnan jatkuvuutta ei ole voitu turvata niillä varoilla, joiden lainsäätäjä on päättänyt siirtyvän AYY:lle, ja KY:n harjoittama opiskelijatoiminta on yliopistolain mukaan tullut toteuttavaksi AYY:n kautta ja AYY:n varoilla. Todettakoon lopuksi, että AYY:n rinnalla kauppatieteiden opiskelijat toki voivat harjoittaa muuta ainejärjestötyyppistä toimintaa. On kuitenkin selvää, että tähän tarkoitukseen ei voi irrottaa entisen KY:n varallisuutta erityisesti sen jäl- 17 (42)
18 keen, kun lainsäätäjä on nimenomaisesti torjunut tämän ratkaisun. Järjestelyn moitittavuus tulee vastaan erityisesti käsillä olevassa tapauksessa, jossa AYY:lle siirtyneestä omaisuudesta erotettu osa, joka siirtyi KY-säätiölle, on mittava. KY:n ja KY-säätiön moitittava menettely KY:n ja KY-säätiön menettely säätiöinti- ja lahjoitusjärjestelyssä oli moitittava monilta osin. Seuraavasta jaksosta ilmenee, että KY:n ja KY-säätiön puolesta toimineet mielsivät myös itse, että heidän toimintansa oli kolmannen eli AYY:n oikeuksia loukkaavaa ja siten hanke tuli toteuttaa salassa, bulvaania käyttäen ja antamalla hankkeen tosiasiallisesta sisällöstä KY:n jäsenistölle ja ulkopuolisille todellisuutta vastaamaton kuva. Asiassa on alla kuvatun lisäksi otettava huomioon, että lahjoitusjärjestely on pantu täytäntöön escrow-sopimuksen avulla. 17 KY:n ja KY-säätiön puolesta toimineet toteuttivat escrow-järjestelyn, jotta lahjoitettava omaisuus ei siirtyisi lainsäädännön perusteella AYY:lle , jos lahjoituspäätökset eivät saisi lainvoimaa ennen kyseistä päivämäärää. Tästä tarkoituksesta johtuen myös escrow-järjestely ilmentää KY:n ja KY-säätiön menettelyn moitittavuutta asiassa. Pyrkimys estää KY:n oman jäsenistön valitusoikeuden käyttö. KY käytti Seniorikilta ry:tä bulvaanina KY-säätiön perustamisessa, jotta KY:n jäsenet eivät pystyisi valittamaan säätiön perustamisesta. Säätiöinti- ja lahjoitushankkeen valmistelu KY:ssä toteutettiin epävirallisissa toimielimissä välttäen muodollista päätöksentekoa, jotta KY:n jäsenet eivät voisi käyttää valitusoikeuttaan. Mittavan järjestelyn päätöksentekopohjana oli pelkästään KY:n edustajistolle tehty ponsi. 18 Käräjäoikeus on todennut oikein, että KY-säätiön on todellisuudessa perustanut KY, ja selostanut säätiön perustamiseen liittyvän tapahtumainkulun oikein (tuomion sivu 31). KY:n jäsenistön valitusoikeuden käytön estoon liittyen käräjäoikeus on todennut seuraavaa (tuomion sivut 30-31): KY:n toimeksiannosta Asianajotoimisto Borenius & Kemppinen Oy on muun muassa laatinut päivätyn muistion, jossa on vertailtu erilaisia vaihtoehtoja säätiön perustamiseksi (K13 ja V43). Muistiossa on päädytty suosittelemaan vaihtoehtoa, jonka mukaan säätiön perustaa '"ulkopuolinen taho". Tätä vaihtoehtoa on puoltanut muun muassa se, ettei KY:n jäsenillä ole ollut suoraa oikeutta valittaa säätiön perustamispäätöksestä. (Korostus lisätty.) Käräjäoikeus on myös katsonut oikein, että (tuomion sivut 33 34): [---] Näin siitä huolimatta, että KY:n osuus KY-säätiön perustamisessa on KY:n edustajiston kokouksessa salattu sen jäsenkunnalta ja että KY:n jäsenet eivät ole siten voineet valittaa edustajiston päätöksestä myöntää tukea Seniorikillalle tai KY-säätiön perustamista koskevasta Seniorikillan päätöksestä. KY-säätiön perustaminen on ollut olennainen osa sitä kokonaisjärjestelyä, jonka tarkoituksena on ollut turvata kauppatieteellisen opiskelijatoiminnan jatkuminen KY;n lakkaamisen jälkeen. [---] (Korostus lisätty.) Käräjäoikeus on vielä jatkanut seuraavasti (tuomion sivu 34): 17 AYY:n kirjallinen todiste K18: Helsingin seudun kauppakamarin escrow-säilytyssopimus (V19). 18 AYY:n kirjallinen todiste K5: Salainen esitys (V37). 18 (42)
19 KY ei ole tiedottanut KY-säätiön perustamiseen ja KY:n säätiölle antamiin lahjoihin liittyvästä valmistelustaan avoimesti. Kysymys on ollut KY:n sisäisestä valmistelusta tilanteessa, jossa täyttä varmuutta uuden yliopistolain tai yliopistolain voimaanpanosta annetun lain lopullisesta sisällöstä ei ole vielä ollut ja jossa KY, TKY ja TOKYO ovat neuvotelleet uuden ylioppilaskunnan järjestäytymisestä. Kun kanteessa tarkoitetuista lahjoituksista on päätetty, epäselvyyttä ei ole kuitenkaan KY;ssä ollut siitä, mitä omaisuutta KY:n edustajisto on tuolloin ollut lahjoittamassa KYsäätiölle. (Korostus lisätty.) Käräjäoikeus on katsonut siis oikein, että KY:n jäsenet eivät voineet valittaa KY:n edustajiston päätöksestä myöntää tukea Seniorikilta ry:lle tai Seniorikilta ry:n päätöksestä perustaa KY-säätiö. Käräjäoikeus on myös katsonut oikein, että KY ei ole tiedottanut asiaan liittyvästä valmistelustaan avoimesti. AYY katsoo, että käräjäoikeuden käsitys KY:n tiedotuksen avoimuuden puutteesta on oikea. AYY kuitenkin katsoo, että kyseessä ei voida katsoa olleen sellainen KY:n sisäinen valmistelu, josta ei olisi tarpeen tiedottaa KY:n jäsenistölle ja jota jäsenistön valitusoikeus ei olisi koskenut. Käräjäoikeuden henkilötodistelussa ilmeni, että hanke oli KY:lle poikkeuksellinen (mm. Jerkku, Stenbäck). Säätiön perustaminen, jolle ylioppilaskunta aikoo siirtää merkittävän osan toimintaansa, sekä euron lahjoittaminen kyseisen säätiön perustamista varten, eivät ole sellaisia valmistelutoimia, jotka voidaan toteuttaa ilman jäsenkunnan valvontamahdollisuutta jo niihin liittyvien merkittävien kulujen vuoksi. Lisäksi pelkästään Asianajotoimisto Borenius & Kemppinen Oy:n neuvonanto hankkeen yhteydessä toi KY:lle yhteensä ,88 euron kulun. Hanke oli siis hyvin mittava ja toi mukanaan merkittäviä kuluja KY:lle. On ilmeistä, että tällaiseen hankkeeseen ei voida ryhtyä asianmukaisesti ilman valtuuttavaa päätöstä päättävältä taholta sillä perusteella, että kyseessä olisi pelkkä valmistelutoimi. Käräjäoikeudessa vastaanotettu henkilötodistelu toi ilmi, että KY ja KY-säätiö olivat hyvin tiedostaneet jäsenvalituksen mahdollisuuden ja sen mahdolliset haitalliset vaikutukset hankkeen toteutumiselle. KY:n ja KY-säätiön puolesta toimineet tietoisesti pyrkivät estämään jäsenvalitukset. Käräjäoikeus ei ole ottanut erikseen kantaa jäsenvalitusten estämisen vaikutukseen asian oikeudelliseen arviointiin. Käräjäoikeus ei ole antanut tuomiossaan oikeaa merkitystä sille, että KY ja KYsäätiö pyrkivät estämään KY:n oman jäsenistön valitusoikeuden käytön. Tältä osin käräjäoikeuden tuomio on virheellinen. Perusteeton salaaminen. KY:n ja KY-säätiön puolesta toimineet pyrkivät salaamaan hankkeen ilman asiallista perustetta. Hankkeen salaamiseen liittyy muodollisen päätöksenteon välttäminen ja hankkeen valmistelu epävirallisissa työryhmissä. Näin toimittiin huolimatta jo pelkän hankkeen valmistelun aiheuttamista merkittävistä kustannuksista. Salassapitopäätöksiä ja päätöksiä käsitellä asioita suljetuin ovin ei perusteltu. Käräjäoikeudessa vastaanotetussa henkilötodistelussa KY:n ja KY-säätiön puolesta toimineet eivät pystyneet kertomaan perusteltua salassapitointressiä. Väisänen puolestaan kertoi käräjäoikeudessa, että KY:n jäsenistölle ei kerrottu, miksi asioita salattiin. Merkittävää tältä osin on huomata, että asiaan liittyvässä korkeimman hallintooikeuden päätöksessä 2556, annettu , on todettu seuraavasti: 19 (42)
20 Julkisuuslaki ei tunne mahdollisuutta julistaa asiakirjoja salaisiksi. Viranomaisen asiakirjat ovat julkisia, jollei laissa erikseen toisin säädetä. 19 KY:n ja KY-säätiön puolesta toimineiden päätökset julistaa asiakirjoja salaisiksi eivät perustuneet lakiin. On myös huomattava, että hankkeeseen liittyvät pöytäkirjamerkinnät olivat harhaanjohtavia KY:n jäsenen näkökulmasta. Tämä sen lisäksi, että KY:n jäsen ei saanut haltuunsa hankkeen kannalta relevantteja materiaaleja, joita oli liitetty muun muassa edustajiston pöytäkirjoihin, mistä Väisänen on kertonut käräjäoikeudessa. Seurauksena oli, että KY:n jäsen sai tietoonsa jo valmistelukuluiltaan mittavan säätiöinti- ja lahjoitushankkeen hyvin myöhään lokakuussa 2010, tarkemmalla tasolla vasta itse lahjoituspäätösten myötä Käräjäoikeus on todennut KY:n tiedotuksesta säätiöinti- ja lahjoitusjärjestelyyn liittyen seuraavasti (lainattu myös ylempänä; tuomion sivu 34): KY ei ole tiedottanut KY-säätiön perustamiseen ja KY:n säätiölle antamiin lahjoihin liittyvästä valmistelustaan avoimesti. Kysymys on ollut KY:n sisäisestä valmistelusta tilanteessa, jossa täyttä varmuutta uuden yliopistolain tai yliopistolain voimaanpanosta annetun lain lopullisesta sisällöstä ei ole vielä ollut ja jossa KY, TKY ja TOKYO ovat neuvotelleet uuden ylioppilaskunnan järjestäytymisestä. Kun kanteessa tarkoitetuista lahjoituksista on päätetty, epäselvyyttä ei ole kuitenkaan KY;ssä ollut siitä, mitä omaisuutta KY:n edustajisto on tuolloin ollut lahjoittamassa KYsäätiölle. Käräjäoikeus on antanut väärän merkityksen seikalle, että KY:n jäsenistö on saanut tarkalleen tietoonsa, mitä omaisuutta KY:n edustajisto oli lahjoittamassa. Hankkeen aikaisempi salassapito on johtanut paitsi siihen, että KY:n jäsenet eivät tienneet hankkeesta ja sen tarkemmasta sisällöstä kunnes hyvin myöhään, myös siihen että KY:n jäsenet eivät ole pystyneet vaikuttamaan KY:n päätökseen ryhtyä kuluiltaan mittavaan hankkeeseen. Salassapito osaltaan esti KY:n jäsenten valitusoikeuden käytön ja mahdollisti asiassa tapahtuneen itsekontrahoinnin. Käräjäoikeuden tuomio on perusteluiltaan virheellinen siltä osin, kun se katsoo, että selvyys lahjoitettavasta omaisuudesta KY:ssä lahjoitushetkellä johtaisi siihen, että hankkeen aikaisempi salassapito ei vaikuttaisi lahjoitusten pätevyyteen ja kohtuullisuuteen. Käräjäoikeus on selostanut salaamiseen liittyvän tapahtumankulun seuraavasti (tuomion sivut 31 32): KY:n edustajisto on kokouksessaan päättänyt lahjoittaa kanteessa tarkoitetun omaisuuden KY-säätiölle (K25 ja V1). Kokouksessa lahjakirjat on julistettu salaisiksi. Samoin salaisiksi on päätetty julistaa erilaisia asiantuntijalausuntoja ja muita asian valmisteluun liittyviä asiantuntijamuistioita. Kun lahjakirjoja on käsitelty kokouksessa, äänivaltaisten edustajiston jäsenten lisäksi läsnä ovat olleet vain pääsihteeri, talousjohtaja ja eräitä muita henkilöitä. Sellaista selvitystä, joka viittaisi siihen, että KY:n edustajistolla olisi ollut virheellinen tieto KY-säätiölle lahjoitettavan omaisuuden arvosta ja sen suhteesta KY:hyn 19 AYY:n liite (E): Korkeimman hallinto-oikeuden päätös numero 2556, annettu , s (42)